Sinaxar pentru copii - Nestor şi Dimitrie 


Sfântul mare mucenic Dimitrie, izvorâtorul de mir (26 octombrie/ 8 noiembrie): 


https://www.academia.edu/44470689/Sf% C3% A2ntul mare _mucenic_Dimitrie_izvor 9% C3 
9% A2torul de mir 26 octombrie 8 noiembrie 


https://archive.org/details/sfantul-mare-mucenic-dimitrie-izvoratoru 


https://drive.google.com/file/d/1G1E0ZFzbxKFme8id1Y_htEvukdOyb YBĂX/view?usp=shari 
n 

Sfântul mucenic Nestor (27 octombrie / 9 noiembrie): 


https://www.academia.edu/44475175/Sf% C3% A?2ntul_mucenic_Nestor_27_octombrie_9_n 


oiembrie 
https://archive.org/details/sf.-muc.-nestor-pdf 


https://www.slideshare.net/steaemy 1/sfntul-mucenic-nestor-27-octombrie-9-noiembrie 

Tânărul Nestor intră în casă supărat. 


- Nu o să mai joc niciodată cu Aristokli şi cu Theodâsie. Sunt doi răsfăţaţi, care vor 
mereu să câștige toate întrecerile. Desigur, pe Theodâsie l-am văzut cum a vrut să- 
mi pună piedică ca să rămân în urmă! Nu 1-a păsat deloc că o să mă lovesc pe 
drumul pietruit. N-o să mai mă joc cu el! 


- O, dragă Nestor, vino să te speli şi să te odihneşti. Îţi voi pregăti îndată cina. Şi, 
apoi, o să te mai gândeşti la ce s-a întâmplat şi dacă vrei, o să discutăm despre 
aceasta. Am şi eu să-ți povestesc ceva foarte interesant, ceva ce am auzit astăzi la 
prietena mea, Melirriti. 

- Bine, o să mă pregătesc îndată. Ce bunătate o să-mi pregăteşti? 

- Ce ai spune de o linte delicioasă cu măsline? Am pregătit-o deja. 


- Mamă, abia aştept să iau cina! 


Nestor îi povesti mamei cum toată după-amiaza şi-a petrecut-o cu prietenii, în cer- 
turi şi nedreptăți. 


Mama, care ştia întotdeauna cum să-l liniștească, îi mângâie blând părul ondulat şi- 


i spuse: 

- Nu te duce mâine să te joci cu copii. Du-te la Piaţă, lângă arcade. Melirriti mi-a 
spus că de câteva zile, în fiecare după-amiază vine acolo un tânăr cu numele Di- 
mitrie. Este ofițer în armata romană. După ce termină aplicațiile şi antrenamentele 
militare, coboară în Piaţă, unde le povesteşte lucruri minunate copiilor: le vorbeşte 
despre lisus Hristos din Nazaret, care a înviat a treia zi după ce a fost îngropat. Fiul 
prietenei mele, lâsonas, a mers la Dimitrie şi s-a întors entuziasmat. A auzit lucruri 
nemaiauzite, de necrezut. Mergi, dacă vrei şi tu, şi vino apoi să-mi povesteşti ce-ai 
auzit. 


- Bine, mamă, mă duc! 
- Ei bine, Nestor, povesteşte-mi ce ai ascultat de la Dimitrie? 


- Mamă, sunt impresionat! Nu ştiu ce să-ți povestesc mai întâi.... Primul lucru pe 
care l-am admirat a fost chipul lui Dimitrie. Nu am mai văzut un chip mai senin și 
mai luminos. Strălucea ca soarele şi vorbea atât de dulce şi încrezător... Ne-a 
povestit despre viaţa lui Hristos. Acesta este Fiul lui Dumnezeu, care a venit pe 
pământ, S-a făcut Om şi ne-a mântuit de păcat şi de moarte. A propovăduit mul- 
umilor şi a făcut multe minuni! I-a vindecat pe bolnavi, i-a hrănit pe cei flămânzi, 


le-a redat vederea celor orbi, i-a înviat pe cei morți! Atât de mult ne-a iubit, încât 
S-a răstignit, a pătimit şi Şi-a vărsat cinstitul Său Sânge pentru noi. Apoi, ucenicii 
săi L-au îngropat, însă a treia zi, când au mers la mormânt pentru a-i unge Trupul 
cu mir, după obiceiul evreiesc, au găsit mormântul gol, iar piatra cea grea care 
acoperea intrarea fusese îndepărtată. După câteva zile Hristos S-a arătat ucenicilor 
de mai multe ori şi, binecuvântându-i, le-a spus să-l atingă mâinile, care aveau 
semnele piroanelor, şi coasta Sa străpunsă, urmând apoi Cina... Patruzeci de zile 
după Învierea Sa, S-a înălţat la ceruri sub privirile lor, după ce mai înainte le lă- 
sase porunca de a propovădui tuturor popoarelor despre Învierea Sa, botezându-i 
pe cei ce vor crede în numele Tatălui şi al Fiului şi al Sfântului Duh. Aceasta face 
şi Dimitrie, propovăduiește despre Învierea lui Hristos şi îi pregătește pentru botez 
pe toţi cei ce cred în Înviere. Vreau să merg în fiecare zi să-l ascult. Cred că nu 
există nimic mai frumos, nimic care să merite mai mult. 


- Să mergi, copilul meu. Şi eu am auzit despre Hristos. Creştinii, ucenicii Săi, sunt 
oameni plini de iubire şi de bucurie. Mulţi dintre aceştia au fost duşi la moarte 
pentru credinţa lor. Erau chemaţi să se lepede de Hristos în schimbul vieţii lor, însă 
aceştia refuzau. Nesocoteau moartea trupului în faţa bucuriei și fericirii veşnice, 
care îi așteptau lângă Hristos. Nu voiau nimic altceva, nici bogăția lumii acesteia, 
nici să câştige bunăvoința împăratului. Cu siguranță, propovăduirea lui Dimitrie 
este unică şi adevărată. Te-aş ruga, însă, să nu-i spui nimic tatălui tău. Este foarte 
ataşat de cultul strămoşesc al zeilor. Nu poate încă să înţeleagă Adevărul. Cin- 
steşte-l, însă păstrează gândurile tale tainice despre Dimitrie. 


- Cât de pricepută ești mamă! La toate te gândești și le preîntâmpini. Dar să ştii, 
oriunde mă vei căuta, mă vei găsi alături de Dimitrie. 


Mamă, astăzi mi s-a întâmplat ceva îngrozitor! L-am căutat pe Dimitrie la arcade, 
lângă Piaţă, ca în fiecare după amiază, şi nu l-am găsit. Am întrebat pe câţiva vân- 
zători ambulanți care obişnuiesc să vină acolo şi mi-au spus că ieri după amiază |- 
au prins ostașii lui Galerius Maximian și l-au închis într-o baie publică. Nu știau 
exact unde. Am cutreierat toată Piaţa. Am auzit multe discuţii despre această 
întâmplare. În cele din urmă am aflat unde l-au închis şi, mergând acolo, l-am gă- 
sit. Temnicerul m-a lăsat să intru să-l salut. Era legat în lanţuri ca un rău făcător. 
Văzându-l aşa, m-am mâhnit, însă el era atât de liniştit! Nu se îngrijora, nu se 
temea! Doar se ruga și îi mulțumea lui Dumnezeu pentru iubirea Sa. 


Mi-a spus că Maximian i-a poruncit să se închine la idoli, dar el, desigur, a refuzat. 
Cum ar putea să-L trădeze pe iubitul său lisus şi să se închine la dumnezeii min- 
cinoși ai romanilor? Nu-mi iese din minte imaginea prietenului meu, Dimitrie. Era 


legat, dar atât de bucuros! Cum este posibil acest lucru, mamă? Cu siguranță că 
există ceva înlăuntrul lui, incomparabil mai frumos şi mai minunat decât ceea ce 
văd ochii noştri în exterior. 


- Copilul meu, Nestor! Îţi voi mărturisi ceva. Văd cât de mult te-a maturizat prie- 
tenia ta cu Dimitrie. Pot să-ţi încredințez taina mea cea prețioasă: Sunt creştină, 
Nestor, de puţină vreme! Am primit botezul şi pot să-ţi spun ce anume îi dă atâta 
putere lui Dimitrie. Credinţa pe care o are în Hristos este o flacără lăuntrică care îl 
încălzeşte şi îl luminează. Temniţa, lanţurile, și mucenicia pe care probabil că o va 
primi, sunt neînsemnate, nu au nici o valoare în faţa credinţei şi a iubirii sale pentru 
Hristos. Îmi doresc să-l învrednicească Dumnezeu „să ardă” de flacăra credinţei. 


- Mama mea, scumpă! Cât de mult mă bucur să aud acestea. Acum îmi explic ati- 
tudinea ta față de Dimitrie, dar şi purtarea ta discretă față de tata, de mine şi de toţi 
cei din jurul nostru. Cred că cel ce devine creştin trăiește o altă realitate. Nimic din 
jurul său nu-l tulbură. Trăieşte lăuntric. În inima sa se află mângâierea şi puterea 
dumnezeiască. Într-adevăr, nu se poate explica în alt chip bucuria lui Dimitrie. 
Oare mă va învrednici şi pe mine Dumnezeu să-L cunosc mai bine şi să-L păstrez 
în sufletul meu? 


Nestor, nu numai că se învrednici să-L cunoască mai bine pe Hristos, dar primi și 
botezul de sânge, adică moartea cea mucenicească, în arenă, după ce, cu bine- 
cuvântarea lui Dimitrie, îl învinse pe groaznicul luptător Lie, ucigătorul de creştini. 
Dimitrie fu omorât cu sulița, predându-şi cinstitul său suflet în mâinile lui Dumne- 
zeu, pe care atât de mult ÎL iubise. 


Cei doi tineri sfinți mijlocesc la Domnul pentru îndrăgitul lor oraş, Tesalonic, și 
pentru locuitorii credincioși ai acestuia, dar şi pentu toți creștinii. 


Să-i rugăm, aşadar, pe Sfinţii mucenici Dimitrie şi Nestor, neîncetat să mijlocească 
pentru noi. 

